علي محمد مسيحا

علي محمد مسيحا سال 1548 لنگرود مين به دونيا بومه. خو تحصيلات ابتدايي و دبيرستان خو زادگاه مين تمونه گوده. بد اونم خو تحصيلاته تا كارشناسي اكتشاف معدن ادامه بده.مسيحا دو زبون گيلكي و فارسي شعر گونه و عكاسي و تصوير برداري فيلمم دس دنه.اينه مجموعه اشعار به نوم «تمام خاطره ها» چاژ بوبوكه. يكته مجموعه مقالتم دنه به نوم «اشتباه غول ها» يكجلد مجموعه شعر به نوم «با لهجه اي كه نميدانم» چاژ ببو رده.



تي خونه

نوشــوي اوجــور كه بـگـــوم دوز ببـــورده مـي ديــله         /          بخوشتي درياموسون،غم هدائي ككائيله

ليله كو گوف ، ســيا ابــرون ،نخان بـشــون بخــالي           /        تي همره بو كه گوييم آسمون هچي نيله

نبي تو كه به اي زاكون سوجه ي ويجــه ي بكونـن؟          /         تو نــيس كــي خابــدوجه مي پاره زنــبيله

تي اخم و توره تي خنده،موسونجي بوهمه عشق          /         تي دم دوراگوده امـي كو گه جــي ازازيــله

تي ديـل بــو كه همــه گنــده واش ، سبزي داشــت           /        نگوده وا نــچيششــينم او وارنــگو و هيــله

تــي راشــي بــال فرشــتـه نـه كــو ايســـه خـــاكـي         /          تـي خونــه وادي نيه، همــه گيلــون ديــله

کتاب شاعران گیلک و شعر گیلکی-جلد 2 - هوشنگ عباسی